POZIV NA SAVJETOVANJE



Objavljuje se početak savjetovanja sa zainteresiranom javnošću o nacrtu prijedloga:

I. izmjene i dopune Proračuna Općine Oriovac za 2026. godinu




O B R A Z L O Ž E NJ E

Općina Oriovac predlaže donošenje I. izmjena i dopuna Proračuna Općine Oriovac za 2026. godinu (u daljnjem tekstu: I. izmjene i dopune Proračuna) radi usklađenja planiranih prihoda i primitaka te rashoda i izdataka s aktualnim potrebama i planiranim aktivnostima Općine Oriovac. Predloženim izmjenama mijenjaju se pojedine proračunske stavke u općem i posebnom dijelu Proračuna te račun financiranja i preneseni rezultat.

I. izmjenama i dopunama Proračuna usklađuje se financijski plan Općine Oriovac s promjenama nastalim tijekom proračunske godine te se osiguravaju pretpostavke za provedbu planiranih programa, aktivnosti i projekata u skladu s utvrđenim potrebama i prioritetima.

Sukladno članku 11. Zakona o pravu na pristup informacijama ("Narodne novine", br. 25/13, 85/15 i 69/22), Općina Oriovac provodi savjetovanje sa zainteresiranom javnošću radi upoznavanja javnosti s Nacrtom prijedloga I. izmjena i dopuna Proračuna Općine Oriovac za 2026. godinu te prikupljanja mišljenja, primjedbi i prijedloga. Svi zaprimljeni prijedlozi i primjedbe bit će razmotreni, a po završetku savjetovanja objavit će se Izvješće o provedenom savjetovanju.

Savjetovanje sa zainteresiranom javnošću provodi se od 11. rujna 2026. godine do 25. rujna 2026. godine, a završni datum ujedno je krajnji rok za dostavu mišljenja, prijedloga i primjedbi na Nacrt prijedloga I. izmjena i dopuna Proračuna Općine Oriovac za 2026. godinu.

